רגימנט דוכס לנקסטר

רגימנט הדוכס מלנקסטר (של המלך, לנקשייר והגבול) (באנגלית: Duke of Lancaster's Regiment) הוא רגימנט חיל רגלים בצבא הבריטי. הרגימנט הוקם ב-1 ביולי 2006 על בסיס שלושה רגימנטים שפורקו וסופחו לתוכו. הרגימנטים הקודמים היו כולם מזוהים עם אזור בצפון אנגליה ורגימנט הדוכס מלנקסטר ממשיך את המסורת ומגייס את חייליו מאזורי הגיוס סביב צפון אנגליה.

מבנה הרגימנט
 הגדוד הראשון (לשעבר 'רגימנט לנקשייר של המלכה') - חי"ר קל.
 הגדוד השני (לשעבר 'רגימנט המלך') - חי"ר קל.
 הגדוד הרביעי - מילואים.
הגדוד השלישי (לשעבר 'רגימנט הגבול המלכותי של המלך') פורק מספר חודשים לאחר הקמת הרגימנט.

היסטוריה
240px|ממוזער|חיילי הגדוד הראשון בסיור באפגניסטן, 2008.
רגימנט דוכס לנקסטר הוקם כאמור ב-1 ביולי 2006 על ידי איחוד שלושה רגימנטים היסטוריים: רגימנט לנקשייר של המלכה (Queen's Lancashire Regiment); רגימנט המלך (ליברפול ומנצ'סטר) (King's Regiment); ורגימנט הגבול המלכותי של המלך (King's Border Regiment). שלושה רגימנטים אלו גם הם הוקמו גם הם על ידי מספר גלגולים של איחוד רגימנטים כולל של סך הכל 12 רגימנטים רגליים היסטוריים, רובם הגדול מאזור צפון-מערב אנגליה. הרגימנט הנוכחי מהווה המשך ישיר לכלל הרגימנטים ההיסטוריים המרכיבים אותו, כאשר הרגימנט הרגלי ה-4 (הרגימנט המלכותי של המלך) שנוסד ב-1680 הוא הוותיק ביותר ומהוותיקים בצבא הבריטי.

התפתחות הרגימנט
תרשים התפתחות הרגימנט רגימנט דוכס לנקסטר(של המלך, לנקשייר והגבול) רגימנט הגבול המלכותי של המלך הרגימנט המלכותי של המלך(לנקסטר) הרגימנט הרגלי ה-4(המלכותי של המלך) רגימנט הגבול הרגימנט הרגלי ה-34 (קמברלנד) הרגימנט הרגלי ה-55 (מערב מורלנד) רגימנט המלך(ליברפול ומנצ'סטר) רגימנט המלך (ליברפול) הרגימנט הרגלי ה-8 (של המלך) רגימנט מנצ'סטר הרגימנט הרגלי ה-63 (מערב סאפוק) הרגימנט הרגלי ה-93 רגימנט לנקשייר של המלכה רגימנט לנקשייר(מתנדבי הנסיך מוויילס) רגימנט מזרח לנקשייר הרגימנט הרגלי ה-30 (קיימבריג'שייר) הרגימנט הרגלי ה-59 (נוטינגהאמשייר השני) רגימנט דרום לנקשייר(מתנדבי הנסיך מוויילס) הרגימנט הרגלי ה-40 (סאמרסטשייר השני) הרגימנט הרגלי ה-82 (מתנדבי הנסיך מוויילס) הרגימנט הנאמן(צפון לנקשייר) הרגימנט הרגלי ה-47 (לנקשייר) הרגימנט הרגלי ה-81 (מתנדבי לינקולן הנאמנים)

מסורת
 דרגת "Kingsman" - דרגת הטוראי ברגימנט נקראת קינגסמן (איש המלך) כמסורת שעברה בירושה מרגימנט המלך. מסורת דומה ניתן למצוא לדוגמה ברגימנט הרובאים שם דרגת הטוראי מכונה "רובאי".
 סמל "האריה של אנגליה" - חיילי הרגימנט עונדים תג כתף הכולל סמל של "האריה של אנגליה", אותו סמל מופיע גם בטלאי הצווארון אשר נענד על המדים היצוגיים של הרגימנט. הרגימנט ירש את הסמל מ'רגימנט הגבול של המלך'.

קישורים חיצוניים

 עמוד הרגימנט באתר משרד הביטחון הבריטי.

הדוכס מלנקסטר
קטגוריה:יחידות רגלים בריטיות